Help:Notifications/et

Teretulemast Teavitustetööriista (varasema koodnimega "Echo") korduma kippuvate küsimuste (KKK) lehele!

See uus teavitussüsteem on kasutusele võetud ingliskeelses Vikipeedias, Meta-Wiki-s ja MediaWiki.org-is ning me kutsume sind üles seda neil lehtedel proovima.

Et seadistada, milliseid teavitusi sulle saadetakse, mine oma eelistustes kaardile Teavitused. Kui oled Teavitusi katsetanud, siis palun vasta sellele kiirele küsimustikule ja liitu seejärel siin aruteluga.

Mis asi see teavituste tööriist on?
Teavitustetööriist (varasema koodnimega "Echo") annab MediaWiki ja Vikipeedia kasutajatele kiirelt infot sündmustest, mis neid mõjutavad. Need teavitused aitavad kasutajatel kiiremini teada saada sündmustest, mis nendega seostuvad ja saavad soovi korral neile kiiresti reageerida.

Selle tarkvara arendas välja Wikimedia Foundation'i kasutajate kaasamise meeskond, et julgustada inimesi MediaWiki ja Vikipeedia lehekülgedel aktiivsemalt kaasa lööma. Teavitused loodi asendamaks ja/või täiendamaks olemasolevaid teavitussüsteeme nendel lehekülgedel ning selleks, et anda kasutajatele oluliselt rohkem kontrolli.

Leidmaks rohkem infot Teavituste kohta, külasta projekti keskust MediaWiki.org-is või seda portaali inglisekeelses Vikipeedias.

Kuidas teavitused töötavad
Kui keegi teeb midagi, mis puudutab ka sind MediaWiki või Vikipeedia leheküljel, ilmub lehekülje ülemises paremas nurgas sinu kasutajanime kõrvale punane märk. See märk näitab, mitu uut teavitust oled saanud. Märgile klikkides avaneb nimekiri, mis näitab kõige viimaseid teavitusi (vaata ekraanitõmmist). Valitud teavitusele klikides saad selle kohta rohkem infot. Rohkema nägemiseks võid vajutada nupule 'Kõik teavitused', et minna teavituste arhiivi.

Milliseid teavitusi mulle võidakse saata?
Siin on esimesed teavituste kategooriad selle tööriista jaoks:


 * Arutelulehekülje teated: kui teade jäätakse sinu kasutajalehele (see asendab oranži riba, mis varem ilmus);
 * Mainimised: kui sinu kasutajanime mainitakse kuskil arutelulehel;
 * Lingid leheküljele: kui lisatakse uus link, mis viitab sinu loodud lehekülje;
 * Muudatuste tühistamine: kui sinu tehtud muudatused tühistatakse või eemaldatakse;


 * Tänu: kui keegi tänab sind tehtud muudatuse eest;
 * Kasutajaõigused: kui sinu kasutajaõigused muutuvad;
 * Tervitus: kui sa lood uue konto;

Selle vahendi esimesel väljalaskel on mõned teavitused vaikimis välja lülitatud, seda nii uute kui praeguste kasutajate puhul. Kui soovid neid teavitusi sisse (või välja) lülitada, siis saad seda teha eelistuste alt (kirjeldus all pool).

Kuidas ma oma teavitusi muuta saan?
Sa saad kontrollida, milliseid teavitusi (ja kui tihti) sulle saadetakse uuendades oma tevituste eelistusi. Oma seadistuste vaatamiseks kliki 'Eelistustel' tevituste aknas (pilt üleval) või lehel 'Kõik teavitused'. (Võid vajutada ka igal lehe üleval paremas nurgas asuval nupul 'Eelistused' ja minna Teavituste kaardile.)

Ükskõik millise kategooria teavituste sisse (või välja) lülitamiseks lihtsalt pane linnuke kategooria kõrval olevasse kasti (või eemalda see sealt). (Mõningaid teavitusi, nagu näiteks muudatused sinu kasutajaõigustes või uued postitused sinu arutelulehel, ei saa välja lülitada, sest need on ignoreerimiseks liiga olulised.) Saad valida ka seda, kui tihti saadetakse sulle teavituste kohta e-kirju: alates kirjast iga teavituse kohta kuni igapäevaste või nädalaste kokkuvõtlike uudiskirjadeni. Kui oled lõpetanud, vajuta kindlasti ka lehekülje lõpus oleval 'Salvesta' nupul.

Kuidas ma varasemaid teavitusi vaadata saan?
Kõigi oma viimase aja teavituste vaatamiseks kliki teavituste aknas nupul 'Kõik teavitused', et minna teavituste arhiivi lehele. Et näha vanemaid teavitusi vajuta lehekülje alaosas olevale nupule 'Rohkem'.

Kelle jaoks see on?
Teavitused on Vikipeedia ja teiste MediaWiki lehekülgede registreeritud kasutajatele. Erilised teavitused saadetakse uutele kasutajatele kohe peale kasutajaks registreerumist ja kõigile registreeritud kasutajatele, kui nende kasutajaõigusi muudetakse. Registreerimata kasutajad ei saa teavitusi (välja arvatud teavitused kasutaja arutelu kohta, mida näidatakse anonüümsetele kasutajatele endiselt oranži riba abil).

Millal see minu leheküljel käiku läheb?
Teavitused on juba kasutusel inglisekeelses Vikipeedias, Meta-Wikis ja MediaWiki.org-is. Peale esimese väljalaske testimist nendel lehtedel teeme selle tööriista ka teistele projektidele kättesaadavaks, alustades prantsuse- ja poolakeelsest ning veel mõnest Vikipeediast edaspidiseks testimiseks. Me plaanime teha Teavitused kättesaadavaks kõigis MediaWiki projektides sügiseks 2013. Kui soovid, et Teavitused sinu projektis varem kasutusele võetaks, siis võta sellel teemal ühendust meie projekti manageriga. Praegu aga, kui soovid aidata seda tarkvara katsetada, siis külasta juhiste saamiseks seda testimislehekülge.

Miks te seda ehitate?
Hetkel edastatakse ainsad teavitused, mida MediaWiki pakub, läbi jälgimisloendi. Jälgimisloend on üsna kasulik, kuid selle formaat on piiratud. See töötab hästi lehekülgedega seotud muudatuste korral, kuid mitte kuigi hästi kasutajatega seotud muudatuste korral. Samal ajal puudub detailsus: kui lehekülg on jälgimisloendis, informeeritakse sind igast muudatusest, kui ei ole jälgimisloendis, siis ei saa sa ühegi muudatuse kohta infot. Jälgimisloendid on kasulikud ja teevad hästi seda tööd, milleks nad loodi, kuid nad ei hõlma kogu vikis toimuvat tegevust. Me loodame, et see uus teavituste funktsioon pakub koos jälgimisloendiga paremat kasutajakogemust. Kasutajad saavad teada rohkematest sündmustest, seda lihtsamalt ja neil on rohkem kontrolli selle üle, millist infot neile edastatakse.

Kuidas ma tagasisidet anda saan?
Meile meeldiks teada saada, mida sa teavitustest arvad. Me kutsume sind täitma seda kiiret küsitlust, et aidata meil vastavalt sinu tagasisidele seda toodet parandada. Et arutleda parandusettepanekute üle teiste kasutajatega, külasta selle projekti arutelulehekülge: see on hetkel paigutatud ingliskeelsesse Vikipeediasse, et hoida arutelud ühes kohas ja meie meeskond jälgib seda lehte regulaarselt.

Kui leiad tarkvaravea, palun teata sellest Bugzilla kaudu. Samas me mõistame, et Bugzilla pole just kõige kergemini kasutatav süsteem; sa võid veateate postitada ka projekti aruteluleheküljele koos ekraanitõmmise ja infoga oma browseri ning operatsioonisüsteemi kohta.

Milliseid teisi võimalusi planeeritakse?
Selleks aastaks on esimese väljalaske funktsioonide arendamine lõppenud. Me kaalume uute funktsioonide loomist tulevastele väljalasetele tuginedes kogukonna poolt antavale tagasisidele. Kui sul on ettepanekuid selle tööriista edasiarendamiseks, anna meile palun teada.

Naudi!